Sekolah Menengah Sains Sultan Mohamad Jiwa

Sekolah Menengah Sains Sultan Mohamad Jiwa (lebih dikenali SMSSMJ, Sains Kedah, dan kadangkala Mad Jiwa, SEMOJI ataupun SMadJiwa) ialah salah sebuah Sekolah Berasrama Penuh (SBP) di negeri Kedah, utara Malaysia. Sekolah ini terletak di Bandar Sungai Petani, Kedah Darul Aman.  

Pada 2013, Sekolah Menengah Sains Sultan Mohamad Jiwa memiliki 800 pelajar lelaki dan 786 pelajar perempuan, menjadikan jumlah keseluruhan murid seramai 1775 orang. Ia mempunyai seramai 126 orang guru.

Alumni sekolah ini dikenali sebagai ASSAK (Alumni Sekolah Sains Kedah).

Sejarah 
Sekolah ini telah dinamakan bagi memperingati Almarhum Kebawah Duli Yang Maha Mulia Sultan Muhammad Jiwa Zainal Adilin Mu'adzam Shah II, Sultan Kedah ke-19. Baginda telah memerintah Kedah selama 68 tahun bermula dari 1710 hingga 1778. Baginda merupakan pengasas bandar Alor Setar dan telah memindahkan pusat pentadbiran kerajaan negeri Kedah pada masa pemerintahannya dari Kota Bukit Pinang ke Kota Setar. Banyak binaan bangunan kerajaan, istana lama dan warisan sejarah di Alor Setar dibina semasa pemerintahan baginda, antaranya Istana Kota Setar, Balai Besar, dan Balai Nobat.

SMSSMJ ditubuhkan pada tahun 1973 di bawah Rancangan Malaysia Kedua sebagai Sekolah Menengah Sains Kedah sebelum ditukar nama sebagai Sekolah Sultan Mohamad Jiwa pada 1984. Perasmian nama baru ini telah dibuat oleh Almarhum Kebawah Duli Yang Maha Mulia Sultan Abdul Halim Mu’adzam Shah, Sultan Kedah ke-28. Nama ini seterusnya ditukar menjadi Sekolah Menengah Sains Sultan Mohamad Jiwa pada 1997 dan kekal sehingga sekarang.

Disebabkan pada masa tersebut bangunan sekolah masih dalam proses pembinaan, maka kumpulan terawal pelajar sekolah ini telah ditumpangkan di beberapa buah sekolah lain iaitu di Perak, SMK Anderson dan SMJK Methodist Girls School, dan di Kedah, SMK Khir Johari, Sungai Petani.

Bangunan serta kompleks sekolah ini siap sepenuhnya dan mula diduduki pada tahun 1974. Sekolah ini memulakan operasinya dengan bilangan guru seramai 35 orang, 60 orang staf sokongan dan 454 orang murid. Perasmian sekolah ini telah berlangsung pada 6 November 1976.

Kemudahan dan Fasiliti 
Antara kemudahan yang terdapat di sekolah ini :

*dikemaskini 10/08/2020

Sistem Rumah 

Semua pelajar sekolah ini ditugaskan ke salah satu daripada empat rumah pada masa kemasukan baru pertama ke sekolah. Setiap rumah ini masing-masing dinamakan sempena empat jawatan utama dalam kerajaan-kerajaan Melayu klasik seperti Bendahara, Laksamana, Panglima, dan Temenggung.

Sepanjang tahun persekolahan, setiap rumah akan bersaing dalam bidang akademik, kokurikulum, kepimpinan, 3K (Keselamatan, Kebersihan, & Keceriaan), khidmat bakti, & banyak lagi melalui pengumpulan merit demerit. Pada kemuncaknya, pengumpulan merit tertinggi dalam sistem akan diisytiharkan sebagai pemenang Sistem Rumah dalam acara kemuncak majlis makan malam rasmi pada akhir tahun persekolahan.

Majalah Sekolah 
SMSSMJ telah menerbitkan majalah tahunan sendiri, diberi nama RINTISAINS. Majalah ini diterbitkan dengan cetakan warna penuh dan merakamkan detik-detik istimewa dan juga gambar setiap darjah. Kumpulan penggerak majalah sekolah dikenali sebagai Sidang Redaksi RintiSains.

Pencapaian Sekolah (2005-2015) 
2005 - 2009
 Johan Pertandingan Inovasi Sains dan Rekacipta SBP 2005
 Naib Johan Pertandingan Pidato Piala Diraja Peringkat Negeri Kedah
 Johan Pertandingan Syarahan Dwi-Bahasa Peringkat Negeri Kedah 2005
 Johan Kejohanan Hoki Piala ASAK B-18(P) SBP Zon Utara 2005
 Tempat keempat INTEL International Science and Engineering Fair 2006, Amerika Syarikat
 Tempat ke-3 Kejohanan Kriket SBP Zon Utara 2006
 Pemenang "Best Research Award" dalam International Science Festival 2007 di Busan, Korea Selatan
 Wakil Malaysia dalam Under-16 4 Nations Hockey Championship 2007 di Mannheim, Jerman
 Johan Kejohanan Kriket SBP Zon Utaraa 2008 di STAR, Ipoh
 Johan Kejohanan Kriket Piala Tan Sri Hamzah SBP Peringkat Kebangsaan 2008 di SMSSMJ, Kedah
 Mewakili Malaysia dalam ASEAN Youth Science Summit di Manila, Filipina
 Johan Pertandingan Inovasi Sains dan Rekacipta Kebangsaan
 Pemenang anugerah "Fastest Car Award" di Pertandingan F1inschools™ 2008 peringkat Zon Utara
 Mewakili Negeri ke pertandingan F1inSchools™ peringkat Kebangsaan
 Wakil Malaysia dalam Malaysia 2nd Cohort Jenesys Programme di Jepun 
 Johan Pertandingan Roket Peringkat Negeri Kedah
 Johan Pertandingan Anugerah Alam Sekitar (ARAS) Peringkat Negeri Kedah 2008
 Johan Pertandingan Kuiz Hari Kemerdekaan Peringkat Negeri Kedah 2008
 Johan Pertandingan Amali Haji Peringkat Negeri Kedah 2008
 Johan Pertandingan Kuiz Agama Peringkat Negeri Kedah 2008
 Tempat ke-3 Kejohanan Taekwando Remaja Peringkat Kebangsaan 2008
 Naib Johan Pertandingan Catur B-15 Peringkat Negeri Kedah 2008
 4 orang pelajar dikurniakan Anugerah Jerai oleh Sultan Negeri Kedah pada tahun 2008
 Johan Pertandingan Kriket SBP Zon Utara 2009 di MCKK,Kuala Kangsar, Perak
 Naib Johan Pertandingan Kriket Piala Tan Sri Hamzah SBP Peringkat Kebangsaan 2009 di SMAP Kajang
 Johan Pertandingan Inovasi Sains dan Rekacipta SBP Peringkat Kebangsaan 2009
 Johan Harta Intelek Kementerian Sains,Teknologi,dan Inovasi (MOSTI) 2009
 Naib Johan Kejohanan Hoki B-16(L) Piala ASAK 2009
Johan Tomoi Berantai Peringkat Kebangsaan 2009

2010 - 2015
 Johan Pertandingan Kriket Piala Tan Sri Hamzah antara Sekolah Berasrama Penuh (SBP) Zon Utara 2011
 7 orang pelajar dipilih untuk mewakili negeri Kedah dalam Pertandingan Kriket Majlis Sukan Sekolah-Sekolah Malaysia 2013
 Johan Sekolah Berintegriti dalam Semua Aspek peringkat antarabangsa tahun 2013
4 orang pelajar mewakili Kedah dalam Pertandingan Roket Air 2015 anjuran MEASAT dan berjaya merangkul Naib Johan 
 Tempat ketiga Pertandingan Robotik Peringkat Kebangsaan
 Tempat ke 3 Kejohanan Kriket Jemputan MCA-ACC SBP Invitational 2015 oleh Malaysian Cricket Association (MCA) & ASSAK Cricket Club
 Tempat ketiga HKSBP bola keranjang 2016

Pengetua Sekolah

Alumni
 Dato' Seri Muhammad Sanusi bin Md Nor, Menteri Besar Kedah ke-14.
 Dato' Seri Saarani bin Mohamad, Menteri Besar Perak ke-15. 
 Dato' Ir. Ahmad Zakiyudin bin Abdul Rahman, bekas Timbalan Ketua Menteri 1 Pulau Pinang (2018-2023).
 Laksamana Madya Dato' Ts. Shamsuddin bin Hj Ludin, Panglima Armada Barat ke-27 Tentera Laut Diraja Malaysia (TLDM).
 Datuk Ahmad 'Asri bin Abdul Hamid, Ketua Eksekutif Lembaga Pembangunan Industri Pembinaan (CIDB) Malaysia.
 Dr. Haji Ku Azhar bin Ku Baharum, Pengasas & Ketua Pengarah Urusan Kumpulan Poliklinik Dr. Azhar Dan Rakan-Rakan.
 Datuk Ahmad Sohaimi Abdul Rahim, Pengarah Operasi Makkah Lembaga Tabung Haji. 
 Dr. Rohani binti Hashim, bekas Setiausaha Agung Pertubuhan Penyelidikan Perindustrian dan Teknologi Sedunia (WAITRO).
 Datin Paduka Dato' Hajah Azuyah binti Hassan, bekas Pengarah Jabatan Pendidikan Negeri Kedah.
 Dato' Haji Ismail bin Salleh, bekas Timbalan Ketua Pengarah Operasi Lembaga Pertubuhan Peladang.
 YM Raja Shahreen Bin Raja Othman, Ketua Pegawai Eksekutif Kumpulan Bina Darulaman Berhad (BDB).
 Datuk Izham bin Yusoff, bekas Pengarah Urusan Kumpulan Bina Darulaman Berhad (BDB).
 Dato' Mohd Sahil bin Zabidi, Ketua Pegawai Eksekutif Kulim Technology Park Corporation & Ahli Lembaga Pengarah Taman Teknologi Tinggi Kulim (Kulim Hi-Tech Park).
 Datuk Ar. Wan Mohammad Khair-il Anuar bin Wan Ahmad, bekas Ahli Parlimen Kuala Kangsar & Pengerusi Lembaga Minyak Sawit Malaysia (MPOB).
 Dato' Ir Nawawi bin Ahmad, bekas Ahli Parlimen Langkawi & Pengerusi Keretapi Tanah Melayu Berhad (KTMB).
 Dato' Mohd Zin bin Baharom, Pengarah Urusan Kumpulan Permintex Group.
 Encik Sarhan bin Alang Endut, Timbalan Pengarah Bank Julius Baer, Naib Presiden Mizuho Bank.
 TYT Raja YM Saifull Ridzuwan bin Raja Kamaruddin, Duta Besar Malaysia ke Bosnia Herzegovina.
 Encik Pesol bin Md Saad, Timbalan Pengarah Bahagian Pengurusan Sekolah Harian (BPSH).
 Encik Harris Ganae bin Nainar, Mantan Pengetua Sekolah Menengah Sains Sultan Mohamad Jiwa.
 Encik Zainuddin bin Zakaria, Penerima Anugerah Ikon Guru Inovatif Kebangsaan 2017.
Encik Ismanor Fahmi bin Ismail, Pengarah Kolej Profesional MARA Seri Iskandar.

Alamat
Sekolah Menengah Sains Sultan Mohamad Jiwa
Jalan Badlishah 
08000, Sungai Petani
Kedah Darul Aman, Malaysia
Telefon : +604 421 8711
Email : smssmj.ppdkmy@gmail.com

Rujukan

Pautan luar 
 Facebook Sekolah Menengah Sains Sultan Mohamad Jiwa
 Twitter Sekolah Menengah Sains Sultan Mohamad Jiwa
 Laman Web Rasmi Alumni ASSAK
 Facebook Alumni ASSAK
 Carian Alumni ASAK

Sultan Mohamad Jiwa
Sultan Mohamad Jiwa
Sultan Mohamad Jiwa